Lav et referat af nedenstående tekst:

Tekst:
Hvis man er kørestolsbruger eller gangbesværet kan en slentretur i det bløde sand ved de danske strande være lidt af en udfordring. Det problem gav Andree Gothe fra Klitmøller en god idé. Han ville bygge en scooter, der kunne få netop de ældre med på stranden. Mandag skulle beboere på et lokalt plejecenter i Thisted så teste, om ideen nu også var så god igen. - Vi har jo lige bygget den om, så vi kan køre med to personer på den. Det er meget sjovt at være to på den og kunne snakke om det, siger Andree Gothe. - Det gør underværker Spørger man de ældre, er der da heller ingen tvivl, om at det gør indtryk at komme på stranden og få vestenvind i håret med op til 10 km/t, som er scooterens topfart. - Det er da sjovt at komme på sådan en tur, siger Egon Haagh, der er beboer på Dragsbækcentret i Thisted. - Det ville være skønt i noget rigtig godt vejr. Det mangler vi, tilføjer han. For en af de andre beboere er det første gang i fem år, at hun er på stranden. - Det gør underværker. Det giver en hel tilfredsstillelse, at man stadigvæk kan være med, selvom man er handicappet, siger Inge Bodil Nielsen. Plan om at udbrede strandscooteren Selve teknikken bag scooteren virkede også upåklageligt på sandstranden ved Klitmøller i dag. - Det fungerer faktisk lidt bedre, end jeg havde regnet med. Jeg var lidt bange for, at den ville blive stående i det helt bløde sand. Men det er slet intet problem. Man giver bare gas, og så kommer den nok fri igen, fortæller Andree Gothe. Det får manden bag strandscooteren til at lægge planer om, at opfindelsen i fremtiden kan komme endnu flere til gavn. - Jeg vil gerne have, at flere ældre kan komme ud på stranden. Ikke kun i Klitmøller, men også andre steder i landet. Det ville være fantastisk, hvis de også kunne komme på stranden der, sige Andree Gothe. Det koster omkring 500 kroner at leje strandkrabben i to timer.

Referat:
Andree Gothe fra Klitmøller har opfundet en scooter, der gør det muligt at få kørestolsbrugere og gangbesværede med på stranden.